
Pielikums Nr.1 

TEHNISKĀ SPECIFIKĀCIJA
1. Iepirkuma priekšmets:

Deratizācijas un dezinsekcijas pakalpojumu veikšana SIA “Rīgas Austrumu klīniskā universitātes slimnīca” struktūru ēkās, būvēs un tām piegulošajā teritorijā:

1.1. Stacionārs “Biķernieki”, Lielvārdes iela 68, Rīga;

1.2. Stacionārs “Gaiļezers”, Hipokrāta iela 2, Rīga;

1.3. Stacionārs “Latvijas Infektoloģijas centrs”, Linezera iela 3, Rīga;

1.4. Stacionārs “Latvijas Onkoloģijas centrs”, Hipokrāta iela 4, Rīga;

1.5. “Patoloģijas centrs”, Hipokrāta iela 2, Rīga;

1.6. Stacionārs “Tuberkulozes un plaušu slimību centrs”, Stopiņu novads, “Upeslejas”.

2. Nosacījumi:
2.1. deratizācijas un dezinsekcijas darbi jāveic atbilstoši MK 2010. gada 6. jūlija noteikumiem Nr.618; 

2.2. deratizācijas un dezinsekcijas darbi jāveic kvalificētiem darbiniekiem - dezinfektoriem ar atbilstošu izglītību, ievērojot vispārīgās darba drošības prasības;

2.3. deratizācijas un dezinsekcijas darbu veikšanai jāizmanto tikai tie līdzekļi, kuru lietošana ir atļauta saskaņā ar normatīvajiem aktiem par darbībām ar biocīdiem;
2.4. dezinfekcijas līdzekļiem jābūt bez smakas, videi draudzīgiem un izmantojamiem cilvēku klātbūtnē;
2.5. deratizācijas un dezinsekcijas līdzekļi jāpielieto precīzi ievērojot lietošanas instrukcija, nenodarot kaitējumu apkārtējai videi un cilvēkiem.
3. Tehniskās prasības: 
3.1. Nodrošināt pastāvīgu kaitīgo grauzēju un posmkāju iznīcināšanu (t.sk. žurkas, peles, prusaki, blusas, melnās skudras, meža skudras, faraonskudras, odi, lapsenes, knišļi, ērces, vaboles):
3.2. divas reizes mēnesī (1. un 3. tekošā mēneša nedēļā) pakalpojuma sniedzēja pārstāvja ierašanās katrā struktūrvienībā, lai apsekotu situāciju un, pēc nepieciešamības, veiktu kaitēkļu iznīcināšanas vai profilaktiskos pasākumus;

3.3. pakalpojuma sniedzēja pārstāvja ierašanās un pakalpojuma sniegšana 24 stundu laikā pēc Pasūtītāja pārstāvja izsaukuma;

3.4. ārkārtas situācijās (līdz 15 izsaukumiem mēnesī katra stacionāra)  – pakalpojuma sniedzēja pārstāvja ierašanās pēc Pasūtītāja pārstāvja izsaukuma 1 stundas laikā un tūlītēja ārkārtas situācijas likvidēšana;

3.5. pakalpojuma sniegšana telpās, kurās dienas darba laikā nav iespējams sniegt pakalpojumu (pagrabu telpas, atsevišķas palātas u.c.) vienmēr notiek ar Pasūtītāja pārstāvjiem saskaņotā laikā pēc 17:00 vai sestdienās, svētdienās;

3.6. deratizācijas un dezinsekcijas darbu veikšanā ir iekļauta grauzēju un posmkāju klātbūtnes noteikšana, efektīvas un drošas deratizācijas un dezinsekcijas veidu, līdzekļu un metodes izvēle;

3.7. kaitēkļu kontroles dokumentācijas aizpildīšana, atbilstoši LR normatīvajiem aktiem.

4. Plānotais līguma termiņš: līdz summas izlietojumam.

